יובל צור

[ממוזער|[המשט לזכר הצוללת דקר|המשט הראשון לזכר הצוללת דקר (2000). הנחת זר ממשלת ישראל על ידי השר שמעון פרס מלווה על ידי מפקד שייטת הצוללות אל"ם יובל צור|229x229 פיקסלים]]
**יובל צור** (נולד ב-1 ביוני 1959) הוא קצין צה"ל במילואים בדרגת תת-אלוף, שירת בחיל הים כראש מספן המטה, כמפקד בסיס חיפה כמפקד שייטת הצוללות וכמפקד פלגת סטי"לים.

## ביוגרפיה
נולד בחיפה, בוגר בית הספר בסמ"ת במגמת אלקטרוניקה, היה חבר בנעוריו בצופי ים חיפה. בשנת 1977, עם גיוסו לצה"ל, התנדב לקורס חובלים והוכשר כקצין מכונה. שירת בשייטת ספינות הטילים וכמדריך בקורס חובלים. בשנת 1982 עשה הסבה לשַיִּט שימש כקצין משמרת גשר בפלגה 34 (המתמחה בלחימה נגד צוללות), סגן מפקד ספינת הטילים מדגם סער 4.5, "אח"י קשת", לאחר מכן החל בהתמחות לפיקוד על ספינת טילים. באפריל 1985 הוזעק חזרה לשירות באח"י קשת שנטלה חלק במבצע דרך נץ להטבעת ספינת אש"ף "מונלייט" באלג'יריה. בהמשך שירותו פיקד על אח"י משגב, ספינת טילים שהתמחתה בלוחמה נגד צוללות.

בשנת 1986 החל בתהליך הסבה לפיקוד צוללת ועבר הכשרות באנגליה ב ובבסיס קלייד, בארצות הברית בבסיס נורפוק ובדרום אפריקה בבסיס . בשנת 1989 קיבל פיקוד על הצוללת "אח"י גל", ב-1991 הוענקה לו דרגת סא"ל והמשיך לפקד על הצוללת "אח"י רהב".

בשנת 1994 מונה לתפקיד מפל"ג 34, פלגת סטי"לים המתמחה בלחימה תת-מימית ובלוחמת שטח. בתקופה זו השתתף במבצע חיפוש הצוללת דקר.

### שייטת הצוללות
בשנת 1996 התמנה למפקדה הראשון של הצוללת "אח"י דולפין" בנוסף על היותו קצין פרויקט מבצעי לבניית הצוללות מסדרת דולפין בגרמניה. בשנים אלו, במהלך ניסויי ים בגרמניה ובנורווגיה, הוביל את תפיסת ההפעלה והלחימה של צוללות הדולפין. בשנים 1998–2001 פיקד (בדרגת אלוף-משנה) על שייטת הצוללות. עם מציאת הצוללת דקר, יזם את משט המפרשיות לזכר הצוללת דקר ובהמשך תפקידיו יזם את הבאת אח"י גל חזרה לישראל והצבתה במוזיאון ההעפלה וחיל הים.

### תפקידים בכירים
בשנים 2002–2004 פיקד (בדרגת תא"ל) על בסיס חיפה.

בשנים 2004–2007, כולל מלחמת לבנון השנייה, שימש כראש מספן המטה במפקדת חיל הים.

בתפקידיו הבכירים המשיך להוביל את פיתוח מערך הצוללות של מדינת ישראל.

ב-12 במאי 2005, לציון 40 שנים ליחסי גרמניה–ישראל הוענק לצור עיטור הכבוד של הרפובליקה הפדרלית של גרמניה לציון תרומתו על פני למעלה מעשור ליחסים הביטחוניים המיוחדים בין המדינות. עיטור זה הוא העיטור הגבוה ביותר שהוענק בגרמניה לקצין ישראלי.

## תפקידים אזרחיים
לאחר שחרורו מצה"ל, כיהן בשנים 2008–2011 כסגן לתכנון, אסטרטגיה ותפעול בוועדה לאנרגיה אטומית.

בשנת 2012 ייסד את חברת צור-ים יועצים ואת הקתדרה לאסטרטגיה ימית באוניברסיטת חיפה.

## השכלה
צור בעל תואר ראשון במדע המדינה מאוניברסיטת חיפה ותואר שני ביחסים בינלאומיים מאוניברסיטת חיפה ולימודי ביטחון לאומי מהמכללה לביטחון לאומי.

## פעילות למען הקהילה
צור משמש כקברניט תחרויות ושופט תחרויות באיגוד השיט בישראל. הוא ממקימי חאן יותם ומשמש כחבר ועדת היגוי לחאן.

## משפחה
[ממוזער|טקס קבלת [אח"י דולפין (סדרת דולפין)|אח"י דולפין (1999). מימין לשמאל: מפקד שייטת הצוללות אל"ם יובל צור, ראש המטה הכללי רא"ל שאול מופז, נשיא המדינה עזר ויצמן, ראש הממשלה ושר הביטחון אהוד ברק, מפקד חיל הים האלוף אלכס טל|154x154 פיקסלים]]

צור נשוי למיכל (מיקי), הם מתגוררים במושב צרופה ולהם שתי בנות ובן.

אחיו הוא הסופר יגאל צור.
ממוזער|מפקד אח"י דולפין|155x155 פיקסלים

## מקורות וקריאה נוספת
* בגיבוש ''מסמך מדיניות למרחב הימי של ישראל'', צור היה אחראי בצוות התכנון לתחומי גאו-אסטרטגיה ימית וביטחון.

* Richard Scott, ''Israel innovates for the asymmetric'', Jane's Navy International, April 01 2006.
* Ralph Peters, ''Israel's war at sea'', New York Post, August 27 2006.
* יובל גומא, מפקד שייטת הצוללות לשעבר: אין ספק שארצות הברית פרסה באזור צוללות נוספות כחלק מיכולות התקיפה שלה, 7 נובמבר 2023, מגזין Epoch.


## פרסומיו

* ''The Growing Power of the Indian Navy: Westward Bound'', Military and Strategic Affairs, Volume 4| No.3| December 2012.
* ''Israel’s Missing Naval Strategy'', Foreign Affairs, March 18,2013.


## גלריה

קובץ:משלחת צופי ים לפינלנד וגרמניה.jpg|כנער בצופי ים
קובץ:סיום קורס חובלים.jpg|סיום קורס חובלים יוני 1977
קובץ:מפקד אחי משגב.jpg|מפקד אח"י משגב 1985/6
קובץ:אח"י דולפין בבסיס בתקופת ניסויי הים-מרוויקה כריסטיאנסנד נורבגיה.jpg|אח"י דולפין בתקופת ניסויי הים-בסיס מרוויקה  כריסטיאנסנד , נורווגיה
קובץ:דולפין בעומק TDD.jpg|אח"י דולפין בעומק בדיקה מרבי ספטמבר 1997
קובץ:משטים ביד ושם.jpg|משטי צוללות גרמניה (Heinz-Eugen Eberbach) וישראל (יובל צור) בטקס משותף באוהל יזכור ביד ושם
קובץ:סיום מבל 2.jpg|ראש הממשלה אריאל שרון מעניק תעודת בוגר מב"ל 2002
קובץ:הענקת דרגת תאל.jpg|רמטכ"ל רא"ל משה (בוגי) יעלון מעניק דרגת תא"ל ליובל צור 2002
קובץ:עיטור גרמני.jpg|הענקת עיטור הכבוד, מטעם נשיא גרמניה 2005
קובץ:הנפת גל לאניה.jpg|אח"י גל מונפת לאנייה הלוקחת אותה ואת אחותה (אח"י תנין) לגרמניה בניסיון למכור אותן


## קישורים חיצוניים

* 
* הצצה לצוללות ומכ"ם שבור - יובל מלחי מארח את תא"ל (מיל') יובל צור התכנית ההסכתים "היסטוריה עם יובל מלחי".

* .
* .
* .
* .
* .
* https://historia.co.il/2023/02/03/yuval-tsur-submarines/ פודקאסט "הצצה לצוללת ומכ"ם שבור", קטעים פרק 527 יובל מלחי.

קטגוריה:מפקדי שייטת הצוללות
קטגוריה:מפקדי בסיס חיפה
קטגוריה:ראשי מספן המטה
קטגוריה:בוגרי קורס חובלים
קטגוריה:תתי-אלופים בחיל הים
קטגוריה:בוגרי בסמ"ת
קטגוריה:בוגרי אוניברסיטת חיפה
קטגוריה:חיילי חיל הים במלחמת לבנון הראשונה
קטגוריה:ישראלים שנולדו ב-1959